**בית הספר הארצי לקשר, תקשוב וסייבר**, המכונה **בסיס הדרכה (בה"ד) 7**, הוא בסיס ההדרכה המרכזי של חיל הקשר והתקשוב.

היסטוריה
--------

בה"ד 7 הוקם בדצמבר 1948 בצריפין בשם "גבעת האלחוט" תרגום לשם האנגלי Signal-Hill, על שם תחנת רדיו בריטית שפעלה במקום בתקופת המנדט.
במרוצת השנים שונה השם ל"בית הספר הארצי לקשר" ועם הקמת אגף התקשוב בחיל, הוסב שמו ל"בית הספר למקצועות התקשוב". המחנה בצריפין בו שכן הבה"ד נקרא "מחנה הגדעונים" ע"ש אלחוטני ארגון "ההגנה" שכונו "הגדעונים".  

נכון להיום הבסיס ממוקם בעיר הבה"דים, לאחר שהועתק לשם במאי 2016.  

בשנותיו האחרונות בצריפין זכה הבה"ד בפרסים רבים מטעם שר הביטחון והרמטכ"ל, ביניהם, פרס על חזות הבה"ד אשר נחשב לאחד היפים והמטופחים בצה"ל ופרס על הכשרות הצי"ד והלמידה המתוקשבת.  

החל משנת 2021 מפקד הבה"ד הוא שלומי קדם.

### תגי היחידה

תג הבה"ד התחלף במהלך השנים. החל מ-1979 ליחידה תג משלה.

* התג ההיסטורי של חיל הקשר, שימש את בה"ד 7 בין השנים 1948–1951התג ההיסטורי של חיל הקשר, שימש את בה"ד 7 בין השנים 1948–1951
* תג פיקוד ההדרכה, בין השנים 1951–1979תג פיקוד ההדרכה, בין השנים 1951–1979
* תג עצמאי בין השנים 1979–2001תג עצמאי בין השנים 1979–2001
* תג בה"ד 7 בין השנים 2001-2023תג בה"ד 7 בין השנים 2001-2023
* סמל בה"ד 7 החל משנת 2023סמל בה"ד 7 החל משנת 2023

הכשרות בבסיס
------------

הכשרת אלחוטני מורס בבה"ד 7, 1959
מדי שנה עוברים בבסיס אלפי חיילים, חוגרים, קצינים וצוערים בהשלמה חיילית, המוכשרים בבסיס בתפקידי מחשוב, הגנה בסייבר, קשר ותפקידים טכנולוגיים אחרים. בסיס ההדרכה אמון על הכשרת תפקידי הקשר והטכנולוגיה של צה"ל.   

בשנים האחרונות מתפתח הבהד בתחומי הלוחמה מבוססת רשת וכן בתחום ההגנה בסייבר, התפתחות זו נוגעת בכלל תוכני ההכשרות השונות וכן בפיתוח של מקצועות חדשים ייעודיים לעיסוק בשני תחומים אלה.
בין השאר נערכים בבה"ד קורסים במקצועות הדיגיטל, מחשוב, הגנה בסייבר, תקשורת, רדיו, שו"ב, לווינות ועוד.

### השלמה חילית

בבה"ד מתקיימים 3 מסלולי השלמה החילית:

- השלמה קרבית של קורס קציני הקשר, האורכת 14 שבועות.

- השלמה מבצעית של תפקידי תמך באגף, האורכת 12 שבועות.

- השלמה טכנולוגית של תפקידי ההנדסה, התוכנה והסייבר באגף, האורכת 9 שבועות.

### מסלול קשר"גים

בין המסלולים הבולטים בבה"ד 7 הוא מסלול קשר"גים - מסלול ייעודי לתפקיד קציני תקשוב גדודיים קרביים ליחידות חי"ר ויח"ש. למסלול חשיבות רבה במסגרת תפיסת צבא יבשה דיגיטלי (צי"ד) בה דוגל צה"ל בשנים האחרונות. הקשר"ג מהווה חוליה המקשרת בין מרכז השליטה והבקרה ליחידות בשטח. בנוסף, הקשר"ג אחראי על נושא הקשר הטקטי ברמת הגדוד.

אורכו של המסלול הוא כשנה ושמונה חודשים שבמהלכם עובר החייל טירונות ברמת רובאי 05 ולראשונה טירונות זו מבוצעת בבה"ד עצמו תחת פלוגת המסלולים בענף מפקדים. הטירונות משולבת הכשרת יסוד מקצועית שבמהלכה החייל לומד את מקצוע טכנאי הקשר ובנוסף לומד על מגוון נושאים חשובים לתפקיד כגון ניווטים, לש"ב, שבוע כושר גופני במכון וינגייט והתמקצעות מוגברת בנושאי לוחמה. לאחר מכן החייל מסופח למחלקות הקשר ביחידות השדה בצה"ל וביחידות מיוחדות לארבעה חודשים, לאחר תקופת הסיפוחים יחזור החניך לביצוע קורס פיקודי שהחל מנובמבר 2018 מתבצע אף הוא בבה"ד 7 בהובלת ענף מפקדים, (בסוף הקורס הפיקודי ישנה האפשרות להפוך למ"כ בקורס על מנת לצבור נסיון פיקודי), ולבסוף קורס קצינים במגמת להב והשלמת תקשוב קרבית[דרוש מקור].

מפקדי הבסיס לדורותיהם
---------------------

מפקד בה"ד 7 הוא קצין בדרגת אלוף-משנה. מפקד הבה"ד כפוף פיקודית לקצין הקשר והתקשוב הראשי.

| **שם המפקד** | **תקופת הכהונה** | **הערות** | **תמונה** |
| משה גדרון | 1952–1953 | לימים ראש אכ"א |  |
| אורי גורן | 1954–1956 |  |  |
|  | 1956–195X |  |  |
| ארנון איתן | 1964–1965 |  |  |
| אליעזר (מונטי) הררי | 1966–1967 |  |  |
| זהבי יעקב | 1967–1970 |  |  |
| פנחס (פיני) שחר | 1970–1974 |  |  |
| זהבי יעקב | 1974–1976 |  |  |
| נחום עמינדב מזרחי | 1976–1979 |  |  |
| ישראל שחם | 1979–1981 |  |  |
| אברהם קיים | 1981–1983 |  |  |
| שלמה וקס | 1984–1986 | לימים קצין קשר ותקשוב ראשי |  |
| שלום ארד | 1986–1987 |  |  |
| גרשון רוטשילד | 1988–1990 |  |  |
| אילן חורש | 1990–1993 |  |  |
| יוסי מורגנשטרן | 1993–1995 |  |  |
| שרלי קסלסי | 1995–1997 |  |  |
| ארנון זו-ארץ | 1997–1999 | לימים קצין קשר ותקשוב ראשי |  |
| מאיר לוי | 1999–2001 |  |  |
| דודו גבע | 2002–2005 |  |  |
| שמוליק קינן | 2005–2009 | לימים קצין קשר ותקשוב ראשי |  |
| מאיר (מייקה) מסטאי | 2009–2010 | לימים רח"ט תקשוב מז"י |  |
|  מיקי (מיכאל) בוסקילה | 2010–2012 |  |  |
| ניצן עמר | 2012–2015 | לימים ראש חטיבת ההגנה והמשנה לראש מערך הסייבר הלאומי |  |
| שרון ניר | 2015–2016 | מפקדת ראשונה בתולדות הבה"ד
לימים יועצת הרמטכ"ל לענייני מגדר |  |
| חיים אבודרהם | 2016–2019 |  |  |
| נועם אסידו | 2019–2021 |  |  |
| שלומי קדם | 2021–הווה |  |  |

קישורים חיצוניים
----------------

ויקישיתוף מדיה וקבצים בנושא **בה"ד 7** בוויקישיתוף

הערות שוליים
------------

1. ↑  מורשת חיל הקשר והתקשוב בה"ד 7 בית היוצר למצוינות, חוברת מקורות(הקישור אינו פעיל, 26.8.2020)
2. ↑  לא עוד בה"ד 7: מחנה גדעונים הועבר ליחידת הלוחמה האלקטרונית, אנשים ומחשבים, מאי 2016
3. ↑  רשימת תפקידים בחיל(הקישור אינו פעיל, 26.8.2020), אתר חיל התקשוב
4. ↑  בפעם הראשונה - מפקדת לבה"ד 7,news1, ינואר 2015
5. ↑   אלוף משנה שלומי קדם נכנס לתפקידו כמפקד בה"ד 7, באתר צה"ל, 5 באוגוסט 2021

| בה"דים (בסיסי הדרכה) |
| --- |
| 

|  |
| --- |
| בה"ד 1 • בה"ד 2 • בה"ד 3 • בה"ד 4 • בה"ד 5 • בה"ד 6 • בה"ד 7 • בה"ד 8 • בה"ד 9 • בה"ד 10 • בה"ד 11 • בה"ד 12 • בה"ד 13 • בה"ד 14 • בה"ד 15 • בה"ד 16 • בה"ד 20 • בה"ד 600 • בה"ד החינוך והנוער • קריית ההדרכה על שם האלוף אריאל שרון (עיר הבה"דים) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007370725805171

 |